شەفەق نیوز/ سەرچەوەیگ ئەمنی لە پارێزگای نەجەف، ئمڕوو شەممە،  خەوەردا لە کوشیان و زەخمداری ٥ کەس وە دوو مرافەی چەکداربلە پارێزگاگە.
سەرچەوەگە ئەرا ئاژانس شەفەق نیوز وت: مرافەیگ چەکدار لەنناحیەی حیرە لە پارێزگای نەجەف بۊیە هووکار چوار زەخمدار، وتیش؛ دەزگا ئەمنیەیلە رەسینە شۊن رووداوەگە و زەخمدارەیلە وەرەو خەسەخانە بردن، و دەسکردنە لێکۆڵینەوە.
سەرچەوەگە وتیش: کابرایگ لە خەڵک ناوچەی حەی عەسکری ناوڕاس پارێزگاگە کەفتە وەر سئ گولە و وەدەس یەکیگ لە کەسوکارەیلی کوشیا.
